Карл Дейвид Андерсон

Карл Дейвид Андерсон (; 3 қыркүйек 1905 — 11 қаңтар 1991) — американ физигі-экспериментатор. Позитронды ашқанымен аты шыққан, осы жетістігі үшін 1936 жылы Физикадан Нобель сыйлығын алған.

Нью-Йоркта швед иммигрант отбасында туған.

1927 жылы Калифорния технологиялық институтының физика факультетін  бітіріп, бакалавр дәрежесін алып, сол жерде сабақ береді. 1930 жылы доктор дәрежесін алған.

1932 жылы  тәжірибе жүзінде ғарыштық сәулелер арасынан  электронның антибөлшегін  бірінші рет байқап “Позитрон” деп атады. Электронның антибөлшегі бар екенін  1931 ж. ағылшын физигі Поль Дирак (1902 — 1984) теория жүзінде ашып, бірақ дәлелдей алмаған.  Осы жұмыс үшін 1936 ж. Андерсон (Виктор Гесс екеуі) Физикадан Нобель сыйлығымен марапатталды.

Осы 1936 жылы Андерсон өзінің шәкірт студенті -  Сид Недермейермен бірге зарядталған элементар бөлшек - мюонды ашты.

 Атақты еңбегі 
 C.D. Anderson, «The Positive Electron», Phys. Rev. 43, 491 (1933)

 Сыртқы сілтемелер 
 Карл Дейвид Андерсон

 Дереккөздер 
 “Қазақстан”: Ұлттық энциклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998

Санат:Нобель сыйлығының иегерлері (АҚШ)